ایسراییل اوردوسونون "جولانی تیپی"نین اونلارلا عسگری‌نین بؤلوک فرمانده لرینین وظیفه‌دن چیخاریلماسینا اعتراض اولا‌راق سلاح‌لارینی یئره قویا‌راق بازا‌لارینی ترک ائتدیگی بیلدیریلیب.
ایسرایلین " یدیعوت آحرونوت" قزئتینده‌کی خبرده همین عسگرلرین رام الله-ین باتی سیندا، ایشغال آلتینداکی اوردون چایی‌نین باتی ساحلینده‌کی " تزلیم" حربی بازاسیندا وظیفه‌ده اولدوغو آچیقلانیب.
قئید اولونوب کی، "جولانی تیپی"نده اولان اونلارلا عسگر تعلیم زامانی " تاور" نوع لو سلاح‌لارینی حربی بازادا قویوب، تیپ قوموتانینین ایشدن چیخاریلماسینا اعتراض اولا‌راق پایگاهی ترک ائدیب.
حربی پرسنلین سایی آچیقلانماسا دا، راضیلاشدیرما دانیشیق‌لاری داوام ائدیر.
قزئتین خبرینده او دا بیلدیریلیب کی، تیپ فرماندهی عسگرلرله گؤروشوب، قراری ایضاح ائدیب و اونلاری دوشرگه‌یه قاییتماغا راضی سالماغا جهد گؤستریب.
ایسراییل اوردوسونون توییتر حسابیندان ائدیلن پای‌لاشیمدا باش وئرن‌لرین اوردونون دگرلرینه اویغون گلمه‌ین جدی بیر حادثه اولدوغو وورغولانیب.
بیلدیریلیب کی، حادثه ایله باغلی سوروشدورما و تحقیقات داوام ائتدیریلیر.
ایسراییل اوردوسو "جولانی تیپی"نین فرماندهی‌نین کونکرت بیر حادثه‌یه گؤره دئییل، وظیفه‌سینی یئرینه یئتیرمه‌سینده‌کی "اویغونسوزلوغا" گؤره وظیفه‌سیندن آزاد ائدیلدیگینی آچیقلاییب.
